<classify> MKURUGENZI wa kampuni ya Uwindaji ya Oterlo Businness Corporation OBC Isack Mollel 59 hakufi kishwa mahakama ya Hakimu Mkazi Arusha baada yaPkuelezwa kuwa anahojiwa na Taasisi ya Kuzuia na Kupambana na Rushwa Takukuru Mkoani hapa.Mollel 59 aliyekuwa akisakwa na polisi mkoani hapa kwa maagizo ya Waziri wa Mambo ya Ndani ya Nchi, Kangi Lugola alikamatwa na kushitakiwa wiki iliyopita katika mahakama hiyo na kusomewa mashtaka 10 ikiwemo kuajiri raia wa kigeni kinyume cha sheria za kazi.Wakili wa serikali, Materus Marandu alidai mahakamani hapo Mollel alishindwa kufika hapo jana kutokana na kuhojiwa na Takukuru. Wakili Materus pia alidai washtakiwa wengine katika kesi hiyo wameshindwa kusomewa maelezo yao ya awali kutokana na matatizo yaliyojitokeza awali hivyo wanaomba Machi Mosi, mwaka huu wawasomee maelezo ya awali.Baada ya Wakili Materus kudai hayo mbele ya Hakimu Mfawidhi, Niku Mwakatobe, Wakili wa washtakiwa hao, Method Kimomogoro alidai hawana pingamizi na aliomba tarehe ya mapema kwa sababu washtakiwa hao 10 wanaishi hotelini na visa zao za kuishi zimeisha. Mollel anakabiliwa na makosa kadhaa likiwemo la kuajiri raia wa kigeni kinyume cha sheria za kazi nchini, katika kesi ya jinai namba 1 ya mwaka 2019 mbele ya Hakimu Mwakatobe.Mwendesha mashtaka wa Idara ya Kazi Arusha, Emmanuel Mweta alidai Novemba 2018 hadi Januari 2019 aliajiri raia 10 wa kigeni wenye asili ya Asia kinyume na sheria za ajira kwa wageni.Mweta aliwataja raia 10 walioajiriwa ambao walishafikishwa mahakamani hapo mwanzoni mwa wiki na kusomewa mashtaka kuwa ni Darwesh Jummaa, Riaz Khan, Mohammad Tayyab, Ally Bakhash, Abdulrahman Mohammed, Martin Crasta, Imtiaz Feyaz, Arshad Muhammad, Hamza Sharif na Zulfiqar Ali waliokana mashtaka na kesi yao ilitajwa tena jana. Anatetewa na mawakili watatu, Daud Haraka, Goodluck Peter na Method Kimomogoro. Alikana mashtaka yote 10 na wote wapo nje kwa dhamana hadi Machi Mosi, mwaka huu  <topic>: kitaifa 